17.11.2022 г.
BG
Официален вестник на Европейския съюз
C 437 A/7
(viii) ергономия; (ix) хуманна медицина и здраве (трудова медицина, обучение за медицински сестри, парамедицина, физиотерапия, кинезиология, остеопатия). в) Специализираното обучение, посочено в точка 3.3.3, буква а) по-горе, ще бъде взето предвид, ако възлиза общо на най-малко 136 часа обучение и е пряко свързано с област 3.
Например: съветник по превантивни мерки или определен работник в областта на безопасността, ергономията или психосоциалните рискове; координатор по радиационна защита или безопасност и други.
За целите на настоящата точка един ден се равнява на осем часа обучение.
г) Професионалният опит, посочен в точка 3.3.3., буква а), подточки i)—vi) по-горе, ще се счита за подходящ, ако е пряко свързан с естеството на задълженията в област 3, посочени в приложение I към настоящото обявление, и е придобит в една или повече от следните области: (i) здравословни и безопасни условия на труд или хигиена на труда; (ii) контрол на сгради, управление на съоръжения или координация на строителни работи; (iii) проектиране за противопожарна безопасност или управление на безопасността; (iv) ергономия; (v) благосъстояние и психосоциални рискове; (vi) работна среда (научни лаборатории, съоръжения за изпитване и други); (vii) системи за управление на здравето и безопасността; (viii) оценка на рисковете на работното място. 4.
КАК ЩЕ БЪДЕ ОРГАНИЗИРАН КОНКУРСЪТ?
4.1.
Общ преглед на конкурсните процедури Конкурсът ще бъде организиран в следните етапи: — кандидатстване (вж. раздел 4.3.1. по-долу); — предварителен подбор: тестове за логическо мислене (вж. раздел 4.3.2. по-долу); — проверка на допустимостта (вж. раздел 4.3.3. по-долу); — център за оценяване (вж. раздел 4.3.4. по-долу): (i) два теста за оценка на общите компетенции: работа по казус и ситуационно интервю въз основа на компетенциите; (ii) един тест за оценка на компетенциите, свързани с областта: свързано с областта интервю. — проверка на удостоверителните документи и изготвяне на списъци на издържалите конкурса кандидати (вж. раздел 4.3.5. по-долу).
Начинът на провеждане на тестовете (дистанционно или на място), както и други важни подробности и инструкции ще бъдат посочени в поканите за явяване на тестовете.
При провеждането на тестовете на място EPSO ще гарантира, че условията, при които кандидатите участват в тестовете, са съобразени с препоръките, изготвени от съответните публични здравни органи (Европейския център за профилактика и контрол върху заболяванията, други международни, европейски и национални органи).
За тестовете за логическо мислене и за работата по казус кандидатите трябва да запазят дата съгласно инструкциите, получени от EPSO.
Обикновено EPSO предлага няколко дати за тестовете за логическо мислене и една дата за работата по казус, на които кандидатите могат да се явят на тези тестове.
Периодите за запазване на дата и за явяване на тестовете са ограничени.